OpenLLM-France/wikimedia huggingface dataset:
# Pan: Viatge al País de Mai Més

Pan: Viatge al País de Mai Més (títol original en anglès, Pan) és una pel·lícula d'aventures fantàstiques de 2015 dirigida per Joe Wright. La pel·lícula és una preqüela de la història de Peter Pan de James Matthew Barrie i és protagonitzada per Hugh Jackman, Garrett Hedlund, Rooney Mara i Levi Miller.
La pel·lícula va ser estrenat el 20 de setembre de 2015 a Londres i va arribar a les cartelleres de Catalunya el 9 d'octubre del mateix any, amb setze còpies doblades al català.

## Argument

Peter (Levi Miller) és un noi rebel que va ser abandonat de petit per la seva mare Mary (Amanda Seyfried) a les escales d'un orfenat de Londres. Durant una nit es transportat des de l'orfenat a un món fantàstic de pirates, guerrers i fades anomenat Mai Més. Mentre viu extraordinàries aventures, intenta descobrir per què sa mare el va abandonar en l’orfenat després de néixer.

## Repartiment

| Intèrpret | Personatge |
| Hugh Jackman | Barbanegra |
| Levi Miller | Peter |
| Garrett Hedlund | Hook |
| Rooney Mara | Tiger Lily |
| Amanda Seyfried | Mary |
| Cara Delevingne | Sirena |

## Referències

* ↑ Títol català
* ↑ «Pan – World Premiere - Official Warner Bros. UK». YouTube. 2015-09-21.
* ↑ «Pan: Viatge al País de Mai Més». Goita què fan, ara!, 07-06-2023.
* ↑ «Pan: Viatge al País de Mai Més». IB3. [Consulta: 11 agost 2023].

## Enllaços externs

* Pan: Viatge al País de Mai Més a Goita què fan, ara!
# Sergio Daniel Orteman Rodríguez

Sergio Órteman (29 de setembre de 1978, Montevideo, Uruguai), és un futbolista uruguaià que també posseïx la nacionalitat espanyola. Juga de migcampista.

## Trajectòria

Va debutar en la temporada 2000/01 al Central Español de l'Uruguai en el qual va jugar 14 partits i va marcar 1 gol. En el 2001 passa al Club Olimpia de Paraguai i en el 2002 va guanyar amb aquest club la Copa Libertadores (sent seleccionat com el millor jugador del torneig), però van perdre la Copa Intercontinental al Japó contra el Reial Madrid. En Club Olimpia va jugar 4 anys en els quals va participar en 65 partits i va marcar 12 gols.
En el 2004 va passar a l'CA Independiente en el qual solament va jugar 8 partits sense marcar cap gol. La temporada 2005/06 va estar un semestre a l'Atlas de Guadalajara on va jugar 15 partits i va convertir un gol. En el segon semestre d'eixa temporada retorna a Independiente, en el qual va tenir més participació, tot jugant 10 partits i marcant 1 gol.
En l'any 2007 el traspassa a Boca Juniors per la xifra d'US$1.500.000. Eixe any torna a guanyar la Copa Libertadores. En juliol de 2007 és cedit a l'Istanbul BB de Turquia, club en el qual no aconsegueix aclimatar-se, i per això finalment es torna a cedir al Racing de Santander en el mercat hivernal espanyol fins a Juny de 2008. Marca el seu primer gol amb el Racing de Santander el 23 de març de 2008 enfront del Recreativo de Huelva.
El 13 de juliol de 2008 va passar cedit a l Grêmio de Porto Alegre del Campionat Brasiler de Sèrie A. L'agost 21 de 2009, descontents amb la seva situació amb el Grêmio, deixa el club brasiler, tot retornat al seu país.

## Enllaços externs

* Fitxa del jugador
# DaBaby

Jonathan Lyndale Kirk (Cleveland, Ohio ; 22 de desembre de 1991), conegut com DaBaby (anteriorment Baby Jesus), és un raper i compositor nord-americà. És conegut pel seu senzill Suge, el senzill que avançava del seu àlbum d'estudi de debut, Baby on Baby (2019). «Suge» es va convertir en un èxit comercial i va aconseguir el número set a la llista Billboard Hot 100.
Juntament amb l'èxit del senzill, Baby on Baby va estar al número 7 a la llista Billboard 200. Va publicar el seu segon àlbum d'estudi, Kirk, mesos més tard. Va debutar en el número u a la llista Billboard 200 dels Estats Units, convertint-se en el seu primer àlbum que va aconseguir el topo de la llista.
Ha col·laborat amb diferents estrelles de la música com amb Post Malone a la cançó Enemies, Dua Lipa al remix de la cançó Levitating o també amb Camila Cabello a My Oh My. El 17 d'abril de 2020 va publicar el seu tercer àlbum, Blame It on Baby, el qual inclou col·laboracions amb Future ("Lightskin Sh!t"), Roddy Ricch ("Rockstar "), Quavo ("Pick Up"), Megan Thee Stallion ("Nasty"), YoungBoy Never Broke Again ("Jump"), A Boogie wit dona Hoodie ("Drop") i Ashanti ("Nasty").

## Referències

* 1 2 «BMI | Repertoire Search». repertoire.bmi.com. Arxivat de l'original el 24 de junio de 2020. [Consulta: 12 diciembre 2019].
* 1 2 «My birthday on the 22nd bro».
* ↑ Hamilton. «Dababy | History». AllMusic. [Consulta: 19 març 2019].
* ↑ Breihan. «DaBaby Is 2019's Funniest, Weridest Rapper». Stereogum, 16 enero 2019. [Consulta: 19 març 2019].
* ↑ Austin. «DaBaby». Do-512, 30-04-2019. [Consulta: 7 agost 2019].
* ↑ Renshaw. «DaBaby says he's releasing new album Kirk later this month». The Fader, 02-09-2019. [Consulta: 20 setembre 2019].
* ↑ Droke. «DaBaby’s Reveals His Upcoming Album Will Be Titled After His Birth Name». Uproxx, 26-08-2019. [Consulta: 7 octubre 2019].
* ↑ Caulfield. «DaBaby Earns First No. 1 Album on Billboard 200 Chart With 'Kirk'». Billboard, 06-10-2019. [Consulta: 7 octubre 2019].
# Danny McBride

Daniel Richard "Danny" McBride (Statesboro, Geòrgia, 29 de desembre de 1976) és un actor i comediant stand-up estatunidenc.
Va nàixer a Statesboro, Geòrgia, al costat de sa mare i el seu padrastre. El seu padrastre treballava en la Base del Cos de Marines de Quantico, com a suport civil. Sa mare donava sermons en l'església utilitzant titelles; McBride es va criar en Spotsylvania, Virgínia, on es va graduar de la Courtland High School i va assistir a l'escola de Carolina del Nord de les Arts a Winston-Salem, Carolina del Nord.
McBride es va casar amb Gia Ruiz l'octubre de 2010 i va tenir un fill anomenat Declan, nascut l'any 2011.

## Referències

* ↑ Fine, Marshall «'Foot' in the door for cult comedy star Danny R. McBride». New York Daily News, 23-05-2008 [Consulta: 8 setembre 2013].
# Aron Gunnarsson

    En aquest nom islandès, el darrer nom és un patronímic, no pas un cognom. La manera de referir-se a aquesta persona és pel nom de pila.
Aron Einar Malmquist Gunnarsson (Akureyri, el 22 d'abril de 1989) és un futbolista islandès, que juga amb l'Al-Arabi. Pot jugar sigui com a lateral dret o al centre del camp.

## Carrera de club

Aron va fitxar pel Coventry City el 17 de juny de 2008. El 8 de juliol de 2011, Aron va acordar un contracte de tres anys amb el Cardiff City com a agent lliure. El juliol de 2018, Aron va signar un nou contracte d'un any.
El març de 2019 es va anunciar que Aron deixaria el Cardiff al final de la temporada i s'uniria al club de la Qatar Stars League, Al-Arabi. El juliol de 2019, es va unir a l'Al-Arabi. El juny de 2022, va ampliar el seu contracte un any més.
L'1 d'agost de 2024, es va anunciar que Aron s'uniria al seu club d'infància, Þór Akureyri, amb un contracte de 18 mesos. El setembre de 2024, Aron va signar amb l'Al-Gharafa de Qatar.

## Referències

* 1 2 3 The PFA Footballers' Who's Who 2010–11. Mainstream Publishing, 2010, p. 181. ISBN 978-1-84596-601-0.
* ↑ «Coventry set to sign Gunnarsson» (en anglès). [Consulta: 16 gener 2025].
* ↑ «Aron Gunnarsson joins Cardiff City on free transfer» (en anglès). BBC Sport, 08-07-2011.
* ↑ «Aron Gunnarsson signs new City deal | Cardiff» (en anglès). [Consulta: 16 gener 2025].
* ↑ «Aron Gunnarsson: Cardiff City midfielder signs new contract» (en anglès). BBC Sport, 09-07-2018.
* ↑ «Aron Gunnarsson: Cardiff City midfielder to join Al-Arabi at end of season» (en anglès). BBC Sport, 19-03-2019.
* ↑ م, ذكر نادي العربي القطري اليوم الثلاثاء أنه تعاقد مع كابتن منتخب آيسلندا آرون غونارسون من نادي كارديف سيتي الويلزي الذي يلعب في الدوري الإنكليزي الممتاز لموسمين. «العربي القطري يتعاقد مع قائد منتخب آيسلندا آرو» (en àrab). [Consulta: 16 gener 2025].
* ↑ «Iceland - A. Gunnarsson - Profile with news, career statistics and history - Soccerway» (en anglès). [Consulta: 16 gener 2025].
* ↑ «Aron framlengir í Katar» (en islandès). [Consulta: 16 gener 2025].
* ↑ Þór. «Aron Einar í Þór» (en islandès). [Consulta: 16 gener 2025].
* ↑ «Đăng Ký Kubet» (en anglès americà), 24-09-2024. [Consulta: 16 gener 2025].
* ↑ Sverrisson, Sindri. «Aron spilar með Joselu og Rodrigo - Vísir» (en islandès), 24-09-2024. [Consulta: 16 gener 2025].
* ↑ Tómas, Ragnar. «Nations League: Gylfi Sigurðsson Out, Aron Einar In» (en anglès americà), 07-11-2024. [Consulta: 16 gener 2025].
# Enzo Sacchi

Enzo Sacchi (Florència, 6 de gener de 1926 - Florència, 12 de juliol de 1988) va ser un ciclista italià, que fou professional entre 1952 i 1964.
Especialista en proves de velocitat, guanyà la medalla d'or als Jocs Olímpics de Hèlsinki de 1952 en aquesta prova, per davant Lionel Cox i Werner Potzernheim.

## Palmarès

* 1951
** Campió del món de velocitat amateur
** 1r al Gran Premi de París en velocitat amateur
** 1r a Copenhaguem, velocitat amateur
* 1952
** Campió del món de velocitat amateur
** Medalla d'or als Jocs Olímpics de Hèlsinki en velocitat individual
* 1954
** 1r al Gran Premi de París en velocitat
* 1955
** Campió d'Itàlia de velocitat
* 1959
** 1r al Gran Premi de París en velocitat
* 1960
** 1r als Sis dies de Buenos Aires (amb Ferdinando Terruzzi)
* 1962
** 1r als Sis dies de Perth (amb Ronald Murray)

## Referències

* ↑ «SACCHI Enzo». [Consulta: 6 desembre 2024].
* ↑ «Olympedia – Enzo Sacchi». [Consulta: 6 desembre 2024].

## Enllaços externs

* Fitxa d'Enzo Sacchi a sitiodeciclismo.net
# Rovelló vinader

Lactarius vinosus és un bolet conegut popularment com a rovelló vinader, rovelló i esteper

## Descripció

El rovelló vinader (Lactarius vinosus) es diferencia del rovelló (Lactarius sanguifluus) per les següents característiques.
* Làtex de color fosc, morat intens.
* Carn de color clar
* En tallar la carn, aquesta pren immediatament una coloració fosca, morada, al barret i a la part més externa del peu, que resta clar a la part central.
* Làmines de color lila o gris violaci.
* A la fi va prenent coloracions verdoses.
* A diferència del rovelló, no és pas exclusiu de sòls calcaris.
* A nivell microscòpic, L. vinosus presenta un reticle incomplet a la superfícies de les espores, amb unes crestes amb un grau de variació del gruix major.
Com el rovelló, el rovelló vinader surt en pinedes càlides a terra baixa però no pas a l'estatge montà i igualment és comestible de primera qualitat. Es confon i es barreja, segons les contrades i els mercats, amb el pinetell (L. deliciosus), el pinetell d'avet (L. salmonicolor), el rovelló (L. sanguifluus) i amb el L. semisanguifluus, tots amb el nom comú de «rovelló».

## Referències

* 1 2 Cuello Subirana, Josep. Els noms dels bolets. Bellaterra: Lynx, 2007, p. 493. ISBN 978-84-96553-39-2.
* ↑ Vidal, Josep Maria; Ballesteros, Enric. Bolets dels Països Catalans i els seus noms populars. Figueres: Brau Edicions, 2013. ISBN 9788496905986.
* ↑ Font i Quer, Pius «Notes sobre bolets catalans». Butlletí de la Institució Catalana d'Història Natural [Barcelona], 31, 1932, pàg. 191-193.
* 1 2 Pascual, Ramon. Guia dels bolets dels Països Catalans. Barcelona: Pòrtic Natura, 2004, p. 206-207. ISBN 84-7306-942-0 [Consulta: 1r novembre 2013].
* ↑ «Mycotaxon 92: 162, 2005». www.cybertruffle.org.uk. [Consulta: 6 gener 2017].
# Eddie Pope

Eddie Pope (Greensboro, 24 de desembre de 1973) és un exfutbolista estatunidenc de la dècada de 2000.
Pel que fa a clubs, defensà els colors de D.C. United, MetroStars i Real Salt Lake. Fou 82 cops internacional amb la selecció dels Estats Units, amb la qual participà en els Mundials de 1998, 2002 i 2006.

## Referències

* ↑ Cobi Jones, Eddie Pope, and Earnie Stewart Elected to National Soccer Hall of Fame Class of 2011 Arxivat 27 December 2013$^{[Datemismatch]}$ a Wayback Machine.
* ↑ Perfil a mlssoccer.com
* ↑ «Eddie Pope articles on Yanks Abroad». Arxivat de l'original el 2014-10-06. [Consulta: 6 abril 2019].
* ↑ Eddie Pope: His Holiness - Profile on Total Soccer Show
# Fiat Croma

El Fiat Croma és el nom usat per a dos automòbils produïts pel fabricant italià Fiat, un és un gran cotxe familiar construït entre 1985-1996 i l'altre un cross-over construït entre 2005-2011.

## Primera generació (1985-1996)

El Croma original (tipus 154) era un notchback liftback de cinc portes dissenyat per Giorgetto Giugiaro d'Italdesign utilitzant la plataforma tipus quatre, utilitzada de manera cooperativa amb el Saab 9000, Lancia Thema i Alfa Romeo 164.
Llançat el desembre de 1985, es va comercialitzar en el segment dels cotxes familiars grans, substituint el Argenta a la línia de Fiat. El Croma va ser el primer cotxe gran produït per Fiat amb un motor de muntatge transversal i tracció davantera.

### Rentat de cara

El Croma va rebre un lleuger rentat de cara per al 1988, mostrat per primera vegada a l'International Motor Show Germany el setembre de 1987. El plàstic negre entre els llums posteriors estava ara estriat en lloc de llisa, la part inferior dels para-xocs era del color de la carrosseria i els intermitents van rebre vidre transparent en lloc d'ambre.
L'aspecte frontal va rebre algunes modificacions lleugeres per tal d'alinear l'aspecte amb el del recentment introduït Tipo.
El gener de 1991 es va llançar un rentat de cara més significatiu, amb un nou disseny frontal, que inclou canvis a les llums, els para-xocs, la graella i els canvis de xapa a les ales i al capó. També el 1991, el motor dièsel d'injecció directa estava equipat amb un turbocompressor de geometria variable ("VNT"). El juny de 1993 es va publicar un altre rentat.
La producció va acabar el desembre de 1996, i Fiat va abandonar el segment dels cotxes familiars grans. El Bravo/Brava Fiat Marea un cotxe familiar petit va debutar al mateix temps que el Croma va deixar de produir-se.

## Referències

* ↑ «Octane Model Specs». Classicandperformancecar.com. Arxivat de l'original el 11 March 2012. [Consulta: 1r agost 2012].
* ↑ Actualització de proves d'Autocar el 19 d'agost de 1987
* ↑ Baghetti, Giancarlo «Che diesel volete?». .
* ↑ Mastrostefano, Raffaele, ed. (January 1989). «Le nostre "stelle"» [Our "stars"]. Quattroruoteit 34 (399) (Milan, Italy: Editoriale Domus): 90–91.
* ↑ «Turbo Pioneer». honeywell.com. Arxivat de l'original el 4 May 2012. [Consulta: 22 gener 2014].
# Antonio Domenicali

Antonio "Tonino" Domenicali (Serravalle, Berra, província de Ferrara, 17 de febrer de 1936 - Segrate, 4 de juliol de 2002) va ser un ciclista italià que fou professional entre 1957 i 1966. Es dedicà principalment a les proves de velocitat de ciclisme en pista.
Fou com a ciclista amateur va prendre part en els Jocs Olímpics de Melbourne de 1956, en què guanyà la medalla d'or en la prova de persecució per equips, junt a Valentino Gasparella, Leandro Faggin i Franco Gandini.

## Palmarès

* 1956
** Medalla d'or als Jocs Olímpics de Melbourne en persecució per equips
* 1957
** 1r a la Coppa Mostra del Tessile
* 1959
** 1r a Verbania
** 1r a Calvisano
* 1960
** 1r al Gran Premi Faema
** 1r a Calvisano
* 1963
** Campió d'Itàlia de mig fons

### Resultats al Giro d'Itàlia

* 1960. 97è de la classificació general

## Referències

* ↑ ONLUS®, Museo del Ciclismo Associazione Culturale. «Museo del Ciclismo - Storia di Tonino Domenicali» (en italià). [Consulta: 31 gener 2022].
* ↑ «Olympedia – Antonio Domenicali». [Consulta: 31 gener 2022].

## Enllaços externs

* Fitxa d'Antonio Domenicali a sitiodeciclismo.net
# Cinc races sota una unió (Manxukuo)

Cinc races sota una unió (Manxukuo) :
| Xinès tradicional: | Xinès tradicional: | 五族協和 |
| Xinès simplificat: | Xinès simplificat: | 五族协和 |
| Mandarí |
| Mandarí | Pinyin: | wǔzú xiéhé |
Cinc races sota una unió (en xinès tradicional: 五族協和, japonès: 五族協和) fou el lema nacional de l'estat de Manxukuo, per a referir-se als cinc grups ètnics del territoriː manxús, japonesos, xinesos han, mongols i coreans. Era similar al lema "Cinc races sota una unió" (xinès: 五族共和 ) utilitzat per la República de la Xina (1912–1949), per a referir-se als han, manxús, hui, mongols i tibetans, però el tercer dels quatre caràcters xinesos es va canviar de Junt (共) a Cooperació (協). Tots dos lemes es pronunciaven el mateix "Go zoku kyōwa" en japonès.
Aquest lema va ser simbolitzat a la bandera nacional de Manxukuo amb el fons de color groc (manxús) i quatre ratlles de colors a la cantonada superior esquerra: vermell (japonès), blau (xinès han), blanc (mongols) i negre (coreans).

## Galeria

* Emblema de la Companyia d'Aviació de Manxúria, 1931–1945
* Emblema de guerra de Manxukuo, 1932–1945
* Insígnia de l'Exercit de Manxukuo, 1932–1945
* Emblema de la Força Aèria de Manxukuo, 1937–1945
* Bitllet d'1 yuan del Banc Central de Manxú, 1932
* Segell commemoratiu proclamant la "Concòrdia de Nacionalitats"
* "Amb la cooperacio del Japó, Xina i Manxukuo, el món podrà ser en pau", 1935

## Referències

* ↑ Flags of Manchukuo and the Republic of China
# Elizabeth Lail

Elizabeth Dean Lail (Asheboro, Carolina del Nord, 25 de març de 1992) és una actriu estatunidenca que fa el paper d'Anna en la sèrie Once Upon a Time.

## Biografia

Va néixer el 1992 a Asheboro, Carolina del Nord. Va viure la seva infantesa i adolescència amb el seu pare Dean Franklin Lail, la seva mare Kay Lurene Surratt i la seva germana major Kathryn Dean Lail. Al finalitzar l'educació mitjana superior en la preparatòria d'Asheboro, començà a estudiar actuació en l'Escola d'Arts de la Universitat de Carolina del Nord el 2010. Finalitzà els seus estudis el maig del 2014.
Després de graduar-se treballà en alguns curtmetratges estudiantils com a Model Airplane, ¡Pasiones! i Without. Es traslladà a Nova York per trobar feina i va realitzar un càsting en el qual fou seleccionada per interpretar el paper d'Anna en la sèrie televisiva Once Upon a Time, el qual està basat en Anna de la pel·lícula Frozen (2013) dels estudis Disney.

## Filmografia

| Any | Títol | Rol | Notes |
| 2011 | Model Airplane | Anna | Curtmetratge |
| 2011 | ¡Pasiones! | Angélica | Curtmetratge |
| 2014 | Without | Emily | Curtmetratge |
| 2014 | Once Upon a Time | Anna | Quarta Temporada |
| 2016 | Dead of Summer | Paper principal |
| 2017 | The Blacklist | Natalie Luca | Episod': "Natalie Luca" |
| 2018 | The Good Fight | Emily Chapin | Episodi: "Day 478" |
| 2018 | Unintended | Lea | |
| 2018 | You | Guinevere Beck | Paper principal (temporada 1); 10 episodis |
| 2019 | Countdown | Quinn | |

## Referències

* ↑ Johns, Nikara; Johns, Nikara. «‘Once Upon a Time’ Casts ‘Frozen' Characters Anna and Kristoff» (en anglès), 01-07-2014. [Consulta: 19 gener 2019].
* ↑ «Asheboro native cast as Anna in ABC’s ‘Once Upon a Time’» (en anglès), 01-07-2014. [Consulta: 19 gener 2019].
* ↑ «Once Upon a Time Gets Frozen When Anna and Elsa Visit Storybrooke | TV Guide» (en anglès), 18-09-2014. [Consulta: 20 gener 2019].
* ↑ Wagmeister, Elizabeth; Wagmeister, Elizabeth. «‘Once Upon a Time’ Alums Elizabeth Mitchell & Elizabeth Lail Cast in Freeform’s ‘Dead of Summer’» (en anglès), 10-02-2016. [Consulta: 20 gener 2019].
# Livio Trapè

Livio Trapè (Montefiascone, 26 de maig de 1937) és un ciclista italià, ja retirat, que fou professional entre 1961 i 1966. Era anomenat "la garsa de Montefiascone".
El 1960, com a amateur, va prendre part en els Jocs Olímpics de Roma, en què guanyà dues medalles, una d'or en la contrarellotge per equips, junt a Antonio Bailetti, Ottavio Cogliati i Giacomo Fornoni; i una de plata en la cursa en ruta individual, per darrere el soviètic Víktor Kapitónov i per davant el belga Willy van den Berghen.
Com a professional els seus èxits foren més limitats i sols destaca una victòria al Giro de Campània de 1961 i una segona posició a la Volta a Llombardia de 1962. Una fractura al fèmur el 1961 i posteriors lesions van limitar la seva carrera esportiva.

## Palmarès

* 1958
** 1r al G.P. Pretola
* 1959
** 1r al Trofeu Mauro Pizzoli
** 1r al G.P. Vivaisti Cenaiesi
** 1r a la Coppa Mobilio Ponsacco
** Vencedor d'una etapa de la Cursa de la Pau
* 1960
** Medalla d'or als Jocs Olímpics de Roma en contrarellotge per equips
** Medalla de plata als Jocs Olímpics de Roma en ruta individual
** Campió d'Itàlia en ruta amateur
** 1r a la Coppa Città del Marmo
** 1r al Trofeu Mauro Pizzoli
** 1r a la Coppa 29 Martiri di Figline di Prato
** 1r a la Coppa Mobilio Ponsacco
* 1961
** 1r al Giro de Campània
** 1r a la Coppa Cicogna

### Resultats al Giro d'Itàlia

* 1961. Abandona
* 1962. Abandona
* 1964. Abandona

### Resultats a la Volta a Espanya

* 1966. 45è de la classificació general

## Referències

* ↑ «TRAPE Livio». [Consulta: 8 desembre 2024].
* ↑ «La medaglia d’oro olimpica Livio Trapé alla consegna delle benemerenze Coni e Cip» (en italià), 07-12-2024. [Consulta: 8 desembre 2024].
* 1 2 «Olympedia – Livio Trapè». [Consulta: 8 desembre 2024].
* ↑ ONLUS®, Museo del Ciclismo Associazione Culturale. «Museo del Ciclismo - Livio TRAPÈ» (en italià). [Consulta: 8 desembre 2024].

## Enllaços externs

* Fitxa de Livio Trapè a sitiodeciclismo.net
# Griva litsitsirupa

La griva litsitsirupa (Turdus litsitsirupa) és una espècie d'ocell de la família dels túrdids (Turdidae) que antany era ubicat al monotípic gènere Psophocichla Cabanis, 1860.

## Hàbitat i distribució

Habita sabanes i praderies d'Àfrica oriental i Meridional, a les terres altes d'Etiòpia i Eritrea i a les terres baixes d'Angola, Zàmbia, sud-est de la República Democràtica del Congo, sud de Tanzània, Malawi, Zimbàbue, Namíbia, Botswana, sud-oest de Moçambic i nord-est de Sud-àfrica.

## Taxonomia

La població d'Etiòpia i Eritrea, ha estat considerada una espècie diferent al Handbook of the Birds of the World i BirdLife International, arran treballs com els de Nylander et al, 2008.:
* Psophocichla simensis (Rüppell, 1837) - griva d'Etiòpia.

## Referències

* ↑ griva litsitsirupa«Griva litsitsirupa». Cercaterm. TERMCAT, Centre de Terminologia. Rev. 20/01/2022(català)
* ↑ J del Hoyo, NJ Collar, DA Christie, A Elliott, LDC Fishpool, P Boesman i GM Kirwan.2016. HBW and BirdLife International Illustrated Checklist of the Birds of the World. Volum 2: Passerines. Lynx Edicions and BirdLife International, Barcelona i Cambridge.
* ↑ JAA Nylander, U Olsson, P Alström i I Sanmartin. 2008. Accounting for phylogenetic uncertainty in biogeography: A bayesian approach to dispersal-vicariance analysis of the thrushes (Aves: Turdus). Systematic Biology 57: 257-268.
* ↑ griva d'Etiòpia«Griva litsitsirupa». Cercaterm. TERMCAT, Centre de Terminologia. Rev. 20/01/2022(català)